ANTERIOR
M-ai împușcat în cap!
Da, ura! Zece din zece. Trebuie să plecăm acum.
Kate Cha a fost... o războinică neînfricată.
Sunt eu din nou, William?
Cum a reușit o clipă petrecută pe Pământ
să te transforme într-un trădător slab și sentimental?
Acest copil este fratele lui Mark, iar asta îl face să-mi fie și mie rudă.
Lucrez pentru tine, dnă Grayson.
Când te-am extras, creierul ți-era intact.
Restul, nu prea.
M-am schimbat.
- Pot să fac la fel pentru... - Nu.
- O dezamăgesc. - Îl dezamăgesc.
Tot ce e prezentat în cărțile astea este real.
Vizitez un vechi prieten.
Toată lumea va îngenunchea în fața lui Grom!
Poate ar trebui să încerci și tu să faci poze cu extratereștrii sau
oamenii de știință pentru care lupți, în loc să-i pocnești. știi?
Să pretinzi că ești fan.
Ar putea funcționa cu câțiva dintre ei.
Bun, asta e... Chiar așa arăt?
Dacă asta ți s-a părut ciudat...
Atenție, răufăcătorilor! Noi suntem...
INVINCIBILUL
De ce nu putem locui aici?
Am putea închiria un stand, să montăm un cort.
Am supraviețui cu hotdogi și nacho învechiți.
Pentru că ai muri de supradoză de cărți de benzi desenate în vreo trei ore.
Aș muri fericit și ar fi meritat.
Am tot căutat revistele astea cartonate.
Nu poți cumpăra totul, Mark Grayson.
Uite cum o fac!
Ești bine?
Da, sunt bine.
Sigur?
N-am nimic.
Să știi că nu trebuie să stăm aici toată ziua.
Putem să mergem să facem și ce vrei tu.
Cine spune că nu vreau să fac asta?
Da.
Sigur.
Mă refeream doar la faptul că e mai mult o pasiune de-a mea.
Nu petrecem mult timp împreună,
așa că vreau să mă asigur că facem lucruri care îți plac și ție.
O să-ți spun când nu mă mai simt bine.
Bine. Scuze.
E în regulă. Hai doar să fim împreună!
Nu-mi pasă atât de mult ce facem.
Și să știi că probabil citesc mai multe benzi desenate decât tine acum,
din moment ce tu ești atât de ocupat să salvezi lumea.
Probabil ai dreptate.
Stai un pic!
Stăm la coadă?
Filip Schaff dă autografe azi.
CÂINELE SPIRITIST
Tu ai spus că cel mai important e să petrecem timp împreună, nu?
FILIP SCHAFF CREATORUL CÂINELUI SPIRITIST
Filip Schaff.
Frate, sunt un mare fan!
- Mersi, amice, însemnă mult pentru mine. - Trebuie să te întreb.
Când se lansează noul sezon cu Câinele Spiritist?
Te referi la serial?
În cel puțin un an.
Îmi pare rău. Animațiile mănâncă o groază de timp.
Nici nu-mi imaginez cât e de muncă la scenele cu lupte.
Da, durează ceva timp, dar facem economii în alte zone,
să fie mai ușor de gestionat.
Ai observat cum gura celui care vorbește
nu apare, uneori, în cadru și nu i se văd buzele mișcându-se?
Nu mi-am dat seama.
Sau folosim un cadru cu ceafa persoanei
în timp ce vorbește, tot din același motiv.
Alteori, arătăm cadre largi și mișcăm camera ușor.
Pare că e animație, dar e atât de departe,
încât nu-ți dai seama că nu se mișcă nimic.
Cea mai bună parte e că, deoarece scenele astea au animații limitate,
putem să facem desenele și mai bune.
Dar, uneori, artiștii se lasă duși de val
și ai impresia că te uiți la alt serial.
E incredibil cu câte poți să scapi basma curată.
Mersi că ai venit.
Nu, eu îți mulțumesc.
O să urmăresc mult mai atent sezonul doi.
E un tip atât de mișto!
Bun, unde vrei să mergem acum?
Mi s-a părut că Aleea Artiștilor arată bine.
Este... O secundă, te rog.
Bună, Eve! Ce faci?
Mark, Rex a fugit din spitalul AAG și s-a dus într-o misiune de unul singur.
N-a mai dat niciun semn și sunt îngrijorată să nu fi pățit ceva.
M-aș fi dus eu, dar am de terminat o treabă.
Păi... Sigur. Trimite-mi mesaj cu locația lui!
O să mă lași baltă la Comic-Con, nu?
Rex are probleme.
- Dar aș putea să... - Nu, e în regulă. Du-te!
Vorbim mai târziu.
Mersi că le ții tu. Ești cea mai tare. Te iubesc mult de tot. Pa!
Toți vor îngenunchea în fața lui Grom!
DEPOZITUL NUCLEAR WALKERTON
Nu face asta! Haide, nu-mi face asta!
Ai făcut asta de o sută de ori. Ai reușit de fiecare dată.
Nici măcar un glonț în cap nu te-a omorât.
Iar tipul ăsta? E un nimeni.
Doar un tip obișnuit...
Un monstru afurisit cu tentacule.
Grozav!
La naiba!
Dracu' să mă ia!
Uite ce o să faci, Rex!
O să-i smulgi toate tentaculele
și o să i le bagi în câte funduri o avea,
apoi o să-l faci pachet și-l trimiți pe Planeta de Rahat
sau de unde s-o trage,
pentru că ești Rex Splode și așa faci tu lucrurile.
Să-i dăm bătaie!
Mai mult decât praf e nevoie ca pe Octo-șef să-l rănești.
Stai așa, ce?
Ai auzit cuvinte!
Acum tu vei avea durere aici!
O, nu! De ce nu ai spus mai devreme ceva stupid?
Și prietenii tăi sună la fel de prostesc?
Octo-șef a petrecut mult timp să vă învețe limba.
Scuze că nu articulez bine cuvinte.
Sunt sigur că ești foarte ocupat și apreciez că ți-ai făcut timp
să-mi înveți limba, chiar dacă n-ai învățat-o foarte bine,
dar tot o să te fac praf!
Cine sunt făcut praf acum?
La naiba!
Rex!
Ești bine?
Sunt bine.
Oprește-i pe idioți!
Mă ocup eu de Davy Jones.
Ești sigur?
E destul de mare.
Frate, te rog.
Am nevoie de asta.
Data viitoare să începi cu asta!
E liber. Trimiteți echipa!
Mersi, amice.
După, știi...
M-am gândit că trebuie să revin din nou...în șa.
Ori asta, ori mă pensionam și-mi deschideam un bar pe vreo insulă.
Stai așa, de ce am ales să nu fac asta?
Intrăm.
Da, și eu am simțit la fel după ce eu și tata...
Da, sunt sigur.
Nu mulți și-ar fi revenit după ce ai pătimit tu.
De fapt, cred că nimeni nu și-ar fi revenit după ce ai pătimit tu.
În plus, nu-mi vine să cred că ție îți cresc dinți noi.
La naiba! Aș vrea să fi avut și eu superputerea asta.
Față de tine, sunt ca un jucător de hochei prost.
Cum merge cu Amber?
Ați scos-o la capăt?
Nu chiar.
Nu putem ieși la nicio întâlnire fără să fim întrerupți.
Am lăsat-o la Comic-Con ca să vin aici.
Ei bine, îți sunt dator, așa că fii atent!
Tu alegi ziua, iar eu și Gardienii te acoperim, orice ar fi.
Și știi ceva? Cecil poate să se ducă învârtindu-se.
Nu știu dacă se poate.
Frate, crede-mă!
În ciuda tuturor lucrurilor prin care am trecut,
încă suntem cea mai bună echipă de supereroi de pe planetă.
Nenorocitule!
Relaxează-te!
Ba tu să te relaxezi. Asta e o prostie.
Nu încerca să forțezi!
Sistemul e proiectat să-ți interpreteze gândurile și...
Iată!
Acum, putem să resetăm și...
s-o luăm de la capăt.
- Acele drone costă aproximativ... - Nu!
N-o mai luăm de la capăt.
Nu pot să lupt cu chestia aia.
N-are niciun rost!
Și sub nicio formă nu te las să-mi bagi un cip în cap ca să funcționeze mai bine.
Este o procedură medicală minoră.
Amanda, stai!
Astfel, n-ar mai fi nevoie să te transformi.
N-ai mai întineri și ai putea înainta în vârstă normal.
Lasă-mă să rezolv asta!
Sunt blestemată, nu stricată.
Și nu ți-am cerut ajutorul.
Cum e Rae?
E încă la terapie intensivă, dar e mai puternică decât pare.
Va supraviețui.
- Ce e? - Locul ăsta.
Ce-i cu el?
Ar trebui să fim cei mai buni.
Cei mai buni supereroi de pe planetă.
Și?
Vorbești serios?
Bun, hai să facem socoteala!
Avem un tip care se presupune c-ar figeniu,
dar cea mai bună idee pe care a avut-o a fost să-și creeze un corp nou
cu DNA-ul furat de la colegul lui ca să poată fi împreună cu o colegă,
care în prezent nu vrea să fie cu el.
Tipa respectivă întinerește de fiecare dată când își folosește puterile
și nu pare să-i pese că în curând va mânca morcovi pasați.
Liderul nostru e atât de bătrân, încât scoate praf pe fund!
Și șeful lui e un corporatist care ne-ar sacrifica pentru a salva America albilor.
Mai e o fată care și-a rupt oasele
încercând să arunce pe cineva în aer din interior...
Ceea ce e dubios rău de tot.
Piromanul care trece prin probleme personale grave
după ce și-a pierdut jumătate de creier.
Și, în cele din urmă, ce o mai fi și Shapesmith.
Mă simt ignorat.
În primul rând, ești chel.
Și toată chestia la Samson era părul.
În al doilea rând, dacă ai impresia că suntem cea mai bună echipă de supereroi,
faza cu părul e pe locul doi, după judecata strâmbă.
Aveam păr când am ales numele. Dar ai dreptate.
Nu suntem cea mai bună echipă de supereroi de pe planetă.
Suntem o familie.
Serios?
Și, ca în orice familie, avem toți defectele noastre.
Vorbește pentru tine!
Dar suntem de neclintit atunci când contează.
Asta ne face cei mai buni.
Tu ești nou, așa că nu înțelegi încă.
Ce? Nu!
Ei bine, dacă suntem o familie, atunci, mama și tata divorțează.
Cerere respinsă.
Nu a fost o cerere.
Deja ne lipsesc doi membri, și tu vrei să renunți?
Categoric, nu.
Dacă este vorba despre Kate, înțeleg.
Sunt pierdut, Cecil.
Instabil.
Chiar periculos.
Tocmai ai salvat afurisita de planetă de o invazie marțiană.
Puteam să fi dat greș în lupta aia!
Fiindcă n-am avut încredere în Invincibil.
Apoi, aproape că am început
un război interplanetar cu prietenul său cu un singur ochi!
Eram deja distrus, Cecil.
Moartea lui Kate doar mi-a pus capăt.
Nu renunți.
O să-l considerăm concediu temporar.
Vacanța despre care am vorbit. Ai înțeles?
Unde te duci?
Acasă.
Rudy, vino aici!
Domnule?
Ți s-a eliberat vechiul post.
Bine ai revenit!
Chiar credeai că s-a terminat?
Abia începem.
Atât de multe de făcut!
Probabil că speri să dea buzna un erou și să te salveze.
Hai să vedem...
Se pare că suntem doar tu, eu și știința.
Începem?
E în regulă. Sunt aici.
Sunt aici.
A fost doar un alt coșmar.
N-a fost adevărat.
A fost real, William.
S-a întâmplat.
- Știu, dar... - Ba nu știi.
Nu știi. Nimeni nu știe.
De fiecare dată când închid ochii, îi văd chipul lui Sinclair.
Terapeutul a zis că va fi nevoie de timp să te adaptezi la...
Nu vreau să mă adaptez la asta.
Nu știu ce e mai rău.
Să fiu făcut bucăți de DA Sinclair sau mă coasă medicii ăia la loc?
Nu, Donald, nu poți demisiona.
Doamne, v-au pus ceva în apă astăzi?
M-ați reconstruit, m-ați mințit, mi-ați luat agenția.
Erai mort dacă n-am fi făcut-o.
Și asta a întrecut măsura, dle.
Nu pot să mai lucrez pentru dvs. cu bună credință.
Nici mai nu știu cine...
sau ce sunt.
Ești tu, Donald. Punct.
Cum să fiu eu?
Mi-ați șters amintirile.
Nu a fost decizia mea.
Atunci, a cui a fost?
Ia loc!
Am văzut deja asta...
Ia loc!
Poftim! Autorizație completă.
Nu precum parola mea pe care credeai că o știi.
Ține minte, tu ai cerut-o.
Fugi! Grăbește-te!
Încă puțin. Așteaptă aici! Vin.
Dumnezeule!
Ai atâtea emoții și înainte de o luptă importantă?
Nu, dar Doc Seismic nu trebuie să mă exmatriculeze.
Trebuie să fim aici împreună.
Ce drăguț!
Dar am exersat asta.
A fost o urgență de familie.
Asta e tot ce trebuie să spui.
Și dacă nu ține?
Atunci, o să găsim o soluție.
Împreună.
Domnule Grayson?
Decanul e gata să vă primească acum.
DECAN
Domnule, am avut o urgență de familie, dar m-am întors acum și promit că...
Știu totul despre urgența ta de familie, domnule Grayson.
Dle director Winslow?
Acum sunt decanul Winslow, Mark.
Nu știam că v-ați transferat la facultatea asta.
Observ că nu citești Publicația lunară a universității.
Păi...
Ia loc!
Nu-mi dau seama ce e mai rău. Notele tale sau prezența la cursuri.
Ai lipsit mare parte din primul semestru.
Nu am vrut, domnule.
În locul meu, un alt decan te-ar fi suspendat deja.
Dar știu despre tatăl tău.
Și îmi imaginez cât de grea trebuie să fi fost pierderea lui pentru tine.
- Domnule... - Dar trebuie să faci o alegere, Mark.
Dacă alegi facultatea, trebuie să te implici.
Dacă nu, implică-te în altceva!
Dar ia o decizie!
Vreau să rămân la Upstate, domnule.
Nu prea te cred.
Dar îți dau o lună să-mi demonstrezi contrariul.
Am ales să mi se șteargă amintirile?
Nimeni n-ar trebui să îndure o traumă atât de mare.
Ai considerat că te va încetini,
te va împiedica să-ți faci treaba, te va face să eziți.
Dar e decizia ta.
Întotdeauna a fost decizia ta.
Faceți-o!
O să anunț echipa.
Paisprezece oferte!
Cred că o să putem să obținem cel puțin 150.000$ peste prețul cerut.
Da, piața merge bine, dar tu
reușești să faci proprietățile și mai atractive.
Efectiv... Faci o treabă grozavă, Debbie.
Simt că, în sfârșit, mi-am reintrat în mână.
Mersi că m-ai adus, Paul.
Ne vedem mâine.
Debbie?
Mă întrebam dacă ai vrea să iei cina cu mine.
Cândva. Adică, nu în seara asta, evident.
Nu, e în regulă.
A fost o prostie. Sunt prost. Suntem colegi. Îmi pare rău.
Ce zici de joi?
Mamă!
Mi-a fost dor de tine, Oliver.
Ai avut o zi distractivă?
Am învățat despre animale.
Și micuțul Oliver învață atât de repede!
Vorbesc serios.
Învață mai repede decât orice copil cu care am lucrat.
Oare a... Ai observat dacă are...
Puteri?
Nu. Nu încă.
Și nu există nicio garanție că o să aibă.
Dar, dacă mă întrebi pe mine,
aș spune că o să-i apară mai repede decât i-au apărut lui Mark.
Observ că totul se petrece mai repede în cazul lui Oliver.
Ne vedem mâine.
- Bună, April! - Mark!
Mă bucur să te văd.
Frățiorul tău învață foarte repede.
Vino aici!
Cum a fost la facultate?
Cum e Amber?
Am înțeles.
Am crezut că totul se va rezolva dacă îi spun adevărul lui Amber.
Dar n-a fost așa.
Sunt încă un iubit groaznic.
Doar că acum știe și de ce.
Și nu știu dacă e mai bine sau mai rău.
E mai bine.
E întotdeauna mai bine să știi adevărul.
Când l-ai cunoscut pe tata, ați ieșit împreună, nu?
Da, am ieșit împreună.
Credeai că ne-am întâlnit, ne-am căsătorit și te-am făcut?
Nu, dar, da.
Dar cum a fost?
Pentru tine.
Ei bine...
A fost palpitant.
Efectiv, mi s-au înmuiat picioarele.
Totuși, ieșeam cu un supererou.
Era atât de distractiv pe vremea aia!
Dar era și foarte picat din lună.
Odată, mi-a adus un copac în loc de flori.
Credea că e același lucru, dar mai bun.
A trebuit să-l învăț foarte multe lucruri despre Pământ.
Asta ne-a echilibrat.
Dar era și foarte mult timp plecat în timpul relației noastre.
Eram singură.
Mult timp.
Când te-ai născut, m-am gândit că o să ajute.
Și te iubesc, dar nu este același lucru.
A fost...
Mi-a fost greu să fiu mamă singură săptămâni la rând.
Și, chiar și acum, cu Oliver.
Tatăl tău nu este aici.
Nu că aș vrea să fie aici, dar totuși.
Se poate numi relație dacă ești mai mult singur?
Ți-ai dori... să nu-l fi cunoscut pe tata?
Nu.
Nu, pentru că nu te-aș fi avut pe tine.
Sau pe Oliver. Chiar dacă suntem doar noi trei acum.
Și dacă nu ne-ai fi avut?
Nu știu.
Slavă Domnului că ești aici!
Mark nu răspundea la telefon. Nu știam pe cine să mai sun.
O, nu!
Salut, Rick!
Crezi că e suficient de sus?
Nu vorbi așa!
Nu știu...
S-ar putea să nu mai fie destul de sus.
Rick... Îți amintești de mine, nu?
Salut, Donald! Te rog să nu te apropii.
Sigur. N-o s-o fac.
Dar ai putea să te îndepărtezi de margine, să ne spui ce e în neregulă.
„Ce e în neregulă”?
Nu e în regulă că DA Sinclair m-a făcut bucăți,
iar guvernul m-a asamblat la loc,
dar n-au pus tot.
Lipsesc părți din mine și nu știu ce să fac.
Știu cum te simți.
Ba nu știi. Cum ai putea să știi?
Ți-a, ți-a făcut la fel?
Nu.
Dar au făcut-o alții ca el.
Și m-a reconstruit AAG, așa cum a făcut și cu tine.
Deci trebuia să fi murit amândoi.
Eu am murit.
Am murit de 39 de ori.
Până acum.
De atât de multe ori m-au reînviat,
deși, de fiecare dată a fost mai puțin de recuperat din mine.
Nu știu procentul oficial, dar cred că sunt 98% robot.
Cum?
Cum poți trăi știind asta?
N-am putut.
I-am pus să-mi șteargă memoria.
Dar asta a fost o greșeală.
Voi doi mă ajutați să înțeleg asta acum.
Cum?
De fiecare dată când am murit, de fiecare dată când am fost reasamblat,
a fost pentru că am ajutat ca lumea asta să fie mai bună.
Și tu ai făcut la fel când te-ai luptat cu Sinclair,
când le-ai salvat viețile Invincibilului și lui William.
Nu corpurile noastre ne reprezintă.
Ci deciziile luate, viețile pe care le schimbăm, oamenii pe care îi iubim.
Sau cei care ne iubesc.
Nu trebuie să uit asta.
Și nici tu.
Rick, coboară de pe margine!
Telefonul este închis.
Am scos casca.
N-am nimic pe sub haine.
Bine.
Deci fără întreruperi, fără apeluri care-mi cer să salvez lumea.
Suntem doar noi în seara asta.
Am îngrijorări etice grave cu privire la asta.
Nu, e în regulă. Am vorbit cu Gardienii și au spus că-mi țin locul.
Și am căzut de acord cu Cecil să-mi garanteze două seri libere pe săptămână.
Nu i-a convenit, dar are nevoie de mine, așa că, asta este.
Știu că nu ne-a fost ușor în ultima vreme.
Dar fac o alegere.
Iar acea alegere ești tu.
Asta cu siguranță nu este etic.
Dar nu pot să spun că nu accept.
Păi și hainele?
Simplu.
Stai pe spatele meu, iar eu țin câte o valiză în fiecare mână.
Vacanța de primăvară în Hawaii, zici?
Cum ne permitem camera de hotel?
Am auzit că au cele mai bune campinguri în Hawaii.
Deci sunt probleme pe care nu le rezolvă nici faptul că ești supererou.
Ar trebui să-i cer salariu lui Cecil.
Să-i cer salariu lui Cecil?
Atunci, chiar ai lucra pentru el.
Da.
Sau să-mi iau un job part-time?
Au oferte de joburi la sindicatul studențesc.
M-am împrietenit cu câțiva oameni de acolo.
Cred că anul viitor o să candidez pentru comitetul executiv.
Ce e?
Nimic.
Doar...
O să trebuiască să mă ajuți să-mi ridic media.
Păi, am o tehnică secretă pe care ți-aș putea-o destăinui.
Se numește... învățat.
Am auzit de asta.
Dar nu pot să pocnesc pe cineva, în schimb?
În mod șocant, sunt unele situații pe care nu le poți rezolva cu pumnul.
Mark Grayson.
Invincibilul.
Vino cu mine acum
sau femeia asta moare.
M-ai auzit?
Mark?
Hei, stai așa! Cine ești?
Numele meu este Anissa, și sunt agentă a Imperiului Viltrum.
Și, dacă ai impresia că poți să ajungi la mine
înainte să-i smulg capul femeii ăsteia...
n-ai decât să încerci.
Ce vrei?
Să discutăm.
Undeva, unde să putem vorbi singuri.
Bine.
Dacă pleci fără s-o rănești pe ea sau pe oricine altcineva,
ne întâlnim sus, pe cer.
Grăbește-te!
Altfel, mă întorc aici și o să moară toată lumea.
Începând cu ea.
E în regulă.
E în regulă. Îmi pare rău.
Trebuie să plec.
Întoarce-te!
Cecil, mă auzi?
Cecil!
Nu m-ai auzit?
Am spus: „Vreau doar să vorbim.”
Nu așa a mers cu viltrumienii, până acum.
Ce puține știi despre propriul tău popor!
Nu este poporul meu.
Nu putem permite să se repete dezastrul de la Chicago.
Dați-mi toate informațiile despre ea!
Suntem poporul tău.
Doar că tu nu accepți asta încă.
Facem tot ce putem, în caz că se împute treaba, Mark.
Dar nu avem variante prea strălucite.
Ține-o de vorbă cât de mult poți!
Ce vrei?
Am studiat această planetă.
Bravo vouă!
Civilizația umană are mai puțin de 18% șanse de supraviețuire
în următoarele două secole fără să moară miliarde de oameni.
Asta e o amenințare?
E adevărul.
Conducătorii acestei lumi își distrug propria casă.
Colectează resursele doar pentru ei.
Zone vaste de pe această planetă o să fie de nelocuit din cauza lăcomiei umane.
Da, știu.
Și, totuși, stai cu mâinile-n sân
și te gândești cum să mă oprești pe mine, în loc să-i oprești pe ei.
Este complicat.
Ba nu e.
Avem tehnologia necesară să le reparăm climatul,
să-i hrănim pe săraci, să le pedepsim infractorii.
Am salva mai multe vieți
într-un singur an, decât ați putea voi într-o sută.
Dați greș în fața planetei și a oamenilor săi.
Chiar nu observi asta?
Eu cel puțin nu ucid.
Dar lași să moară mii de oameni în fiecare zi în care refuzi domnia viltrumiană.
Sau acele vieți omenești nu contează pentru tine?
Pe baza scanărilor densității osoase și musculare,
simulările îi oferă lui Mark o șansă mai mică de 18%
de a supraviețui unei lupte directe cu ea.
Vai, ce poetic!
Cecil, sunt în mijlocul...
Câți Reanimați sunt gata să fie scoși pe teren acum?
Pe teren? Păi, nu...
Răspunde naibii la întrebare, Sinclair!
Niciunul! Niciunul nu e gata să fie scos pe teren.
- Am convenit asupra unui program, și... - Domnule!
Ce e?
Sateliții au descoperit un kaiju de o mărime colosală.
În Pacificul de Sud.
Se apropie repede de un vas de croazieră.
La naiba!
Viltrumienii nu ucid de plăcere,
chiar dacă uneori se bucură să ucidă.
Oamenii morți nu ne ajută în niciun fel.
Hai să vedem dacă vorbește serios!
O navă de croazieră e pe cale să fie înghițită la câteva mii de km.
Zi-i că trebuie să salvezi oamenii pe care îi iubește atât de mult.
O navă este în pericol.
Trebuie să-i ajut.
Dacă ce spui e adevărat, n-o să încerci să mă oprești.
Te voi însoți.
Vreau să văd cât de puternic e fiul lui Nolan.
Drăcie!
Așteaptă aici!
Ei bine, e și asta e o metodă.
Mureau oameni, așa că am acționat.
Cum o să facă imperiul nostru când va controla Pământul.
Da, mersi.
La naiba!
E o insulă la cinci kilometri înspre est.
Mersi.
Mersi pentru ajutor.
Cu plăcere, ție și celorlalți care ne ascultă.
E deșteaptă fata.
Văd că îți pasă mult de planeta asta și de locuitorii săi.
Așa sunt eu.
Dar asta trebuie să-ți ușureze decizia.
Toți oamenii ăștia ar fi murit dacă nu eram aici.
Ocupația viltrumienilor ar face ca aceste evenimente să fie istorie.
Fii viltrumianul care ar trebui să fii!
Fii fiul tatălui tău!
Nu!
Nu.
Nu sunt ca voi.
Poate că umanitatea nu e perfectă, și poate că greșim în multe privințe,
dar trebuie să luăm propriile noastre decizii.
Chiar dacă uneori sunt greșite.
După argumentări, logică și după toate viețile astea salvate,
încă nu poți să vezi adevărul?
Cred că ar trebui să pleci.
Ai grijă, Mark!
E mult mai puternică decât tine.
Amintește-ți că am început cu raționament!
Îndrăznești să-ți întrerupi educația?
N-am fost niciodată un elev bun.
Gardienii sunt pe drum, dar ajung abia în 22 de minute.
Eroii de rezervă sunt pregătiți, dar...
Ar fi ca și cum i-am trimite la pierzanie. Altceva?
O flotă cu un portavion, un submarin și 20 de avioane.
Trei arme gravitaționale orbitale, două bombardiere Q,
dar ea se mișcă prea repede.
E mai rapidă și decât Nolan.
Pot să fie la mii de kilometri distanță înainte să-i ajungem.
O viltrumiană afurisită de una singură, și noi suntem inutili.
Domnule, există... o altă variantă.
Ai o misiune
care ți-a fost atribuită de adevăratul tău popor.
O vei duce la bun sfârșit.
Mark, ascultă-mă!
Spune că o s-o faci!
Spune că ești de acord să preiei conducerea planetei!
Nu poți s-o învingi, puștiule.
Spune asta ca s-o faci să plece și o să ne pregătim pentru nenorociți.
Nu.
Puștiule!
E ultima ta șansă să-mi demonstrezi că poți să înveți.
Spune afurisitele de cuvinte, Mark!
Fă-o!
Ori ai nevoie de mine... ori nu.
Hotărăște-te!
Nu am fost însărcinată să te omor.
Dar, în curând, o să vină altul.
Și, dacă află că încă te împotrivești destinului tău,
o să-ți demonstreze unde ai greșit
și o să aibă de suferit toată planeta.
Mă rog să-ți vină mintea la cap până atunci.
Domnule, părăsește atmosfera.
A prins viteză și se adâncește în spațiu.
Slavă cerului!
Urmăriți-o! Dacă își continuă drumul în zece minute, spuneți-le să se oprească!
Ai riscat foarte mult, Mark.
În loc să spui câteva cuvinte.
Nu-s doar niște simple cuvinte.
Era puternică.
Nu cred că pot s-o opresc dacă începe să omoare oameni.
O să găsim o cale să schimbăm asta.
Dar poți să-ți iei adio de la serile libere pe care le-ai cerut.
Da.
Cum ne-a găsit?
Nu știu.
Ar putea să o facă din nou?
Poate.
Mâna ei era...
ca o menghină în jurul gâtului meu.
Ar fi putut să mă omoare într-o clipită.
Nu mă puteam mișca.
Abia puteam respira.
Da, și eu am simțit același lucru.
Nu știu cum funcționează asta, Mark.
Cum adică?
Nu sunt făcută să fiu ca tine.
- Amber... - Nu, încetează!
Nu e vorba despre curaj sau putere.
Știu că sunt așa. Dar asta e diferit.
Eu nu am drept de apel, Mark.
Cine sunt eu să fiu supărată sau tristă sau să simt ceva,
când tu, efectiv, salvezi lumea?
Când dispari luni la rând?
Când sunt iar singură, în loc să fiu cu iubitul meu?
Nu vreau să fiu acea persoană.
Urăsc acea persoană.
Dar contează și viața mea.
Poate că e nesemnificativă, poate că nu e remarcabilă,
dar contează.
Și nu contează când sunt cu tine.
Ba mai rău, e o armă care poate fi folosită împotriva ta,
cum a făcut femeia aia.
Am vrut s-o omor fiindcă te-a atins.
Am simțit cum mă învăluie sentimente care îl caracterizează mai mult pe tata.
Nu știu ce aș fi devenit dacă erai rănită.
Mama își făcea mereu griji pentru tata,
iar el îi spunea mereu că totul avea să fie bine.
Dar o mințea.
De fiecare dată.
Și știa asta.
Eu nu pot să fac asta,
să rostesc acele cuvinte.
N-o să se schimbe lucrurile, nu?
Nu pot trăi în lumea ta.
Deși vreau.
Chiar am încercat, dar nu pot.
Deci, ce facem acum, Mark?
Nu știu.
Poate că și ăsta e un răspuns.
Îmi pare rău.
Și mie.
MAMA
Bună, mamă!
Bună, Mark!
Când vii acasă?
Deci?
Am înțeles.
Refuză și să asculte de rațiune, și să-și însușească moștenirea.
Vrei să spui că n-ai reușit să-l convingi.
Dle general, este otrăvit, la fel ca tatăl său.
Doamne!
M-au văzut?
Cred că m-au văzut.
Sigur m-au văzut.
Ultima dată a durut mult mai mult.
Mă întreb...
Niciun unopan nu e atât de puternic.
Se pare că ai informații cam vechi.
Trebuie să vii cu noi.
Oamenii de știință din închisoare o să te deschidă, să-ți găsim sursa puterii.
Vrei să mă bagi la închisoare, cu pumnii ăia veștejiți?
Multă baftă!
Unopan nesăbuit!
Subtitrarea: Valeriu Cosa
Redactor: Miruna Covor